गुवाहाटी , 25 आगस्ट : करना भाइरासनि गिथावनायै गोसारनायखौ नोजोर होनानै आसाम सरकारआ गाबोन 26 आगस्टनिफ्राय फैगौ 4 सेप्तेम्बरसिम खोला आसामनि दरथाम जिल्लाफोराव आबुङै लकडाउन फोसावनायनि थांखि लानाय बाथ्राखौ मिबथिहोदों । मोनसे फोथायजाथाव सुलुंनिफ्राय मिबथिनाय बादिब्ला , बराक भेलीनि सिङाव थानाय दरथाम जिल्लाफोर फारियै - कासार , करिमगन्ज आरो हाइलाखान्दिआव गाबोननिफ्राय जागायजेनगोन लकडाउनआ । मनिपुर , मिजराम आरो त्रिपुरानि हाबग्रा लामा महरै मिबथिजानाय बराक भेलीखौ आबुङै लकडाउन फोसावोब्ला आसामनि सिमना ओन्सोलजों नांजाबनाय बेफोर मोनथाम राइज्योआव मुवा - बेसादनि रानसारथाया एसे जेंनायाव नुजाथिनो हागौ । मख'नो गोनांदि , खोला आसामनि दरथाम जिल्लाफोराव फारियै करना सन्देरनाय सुबुंफोरनि अन्जिमाया सानफ्रोमबो गोदान गोदान ओखारबाय थानायखौ नोजोर होनानै दरथाम जिल्लाफोराव गाबोननिफ्राय लकडाउन फोसावनायनि आसाम सरकारआ थांखि लानाय जादों । 
खोला आसामनि दरथाम जिल्लायाव दिनैनिफ्राय आबुं लकडाउन